**LIETUVOS RESPUBLIKOS AMBASADA NYDERLANDŲ KARALYSTĖJE**

**AKTUALIOS EKONOMINĖS INFORMACIJOS SUVESTINĖ**

2022 m. birželio 4 – liepos 4 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| Birželio 19 d. | Roterdamo uoste dirba daugiau nei 380 000 žmonių, tačiau vis dar trūksta 8 000 darbuotojų, įskaitant teisininkus ir inžinierius. Uosto įmonės dėl darbuotojų trūkumo yra priverstos atsisakyti klientų, skaičiuojama, kad jos vidutiniškai praranda apie 10% savo apyvartos. | <https://nltimes.nl/2022/06/19/companies-port-rotterdam-lose-millions-due-staff-shortages> |  |
|  |  |  |  |
| **Investicijoms pritraukti į Lietuvą aktuali informacija** | | | |
| Liepos 1 d. | „Facebook“ patronuojanti įmonė „Meta Platforms“ oficialiai sustabdė planus kurti duomenų centrą Zeewolde mieste NL. Dėl didelio pasipriešinimo duomenų centro atėjimui vyriausybė nesuteikė leidimo naudoti valstybei priklausančios numatytos teritorijos dalies. | <https://nltimes.nl/2022/07/01/facebook-completely-withdraws-plan-controversial-data-center> |  |
|  |  |  |  |
| **Lietuvos verslo plėtrai aktuali informacija** | | | |
|  |  |  |  |
| Birželio 21 d. | Jei dabartinė tendencija išliks, iki 2030 m. NL dirbs apie 1,2 mln. imigrantų. 2019 m. pabaigoje NL dirbo 750 000 imigrantų. | <https://nltimes.nl/2022/06/21/netherlands-count-12-million-migrant-workers-2030> |  |
| Birželio 29 d. | 2021 m. sparčiai augo bakalėjos ir maisto pristatymo paslaugų sektorius - apyvarta siekė 3,9 mlrd. EUR. Tai yra 278,6% augimas, lyginant su 2019 m. Tikimasi nuo 5% iki 10 % kasmetinio augimo. Šiuo metu greitojo maisto produktų pristatymo rinkos dalis sudaro 11% visos maisto rinkos. | <https://www.dutchnews.nl/news/2022/06/grocery-and-meal-delivery-services-boomed-in-2021-research-shows/> |  |
| Birželio 29 d. | 2021 m. pradžioje Nyderlandų keliuose buvo 273 000 elektromobilių, tačiau jie vis dar sudaro tik 3% viso NL automobilių parko. Planuojama, kad nuo 2025 m. įmonių darbuotojų reikmėms bus leidžiama pirkti tik elektromobilius. | <https://www.dutchnews.nl/news/2022/06/company-cars-to-go-all-electric-from-2025-telegraaf/> |  |
| Birželio 30 d. | Nuo birželio 30 d. NL įžymybėms (futbolininkams, dainininkams, influenceriams, etc.) draudžiama reklamuoti azartinius lošimus. | <https://nltimes.nl/2022/06/30/netherlands-bans-celebrities-gambling-adverts> |  |
|  |  |  |  |
| **Lietuvos turizmo sektoriui aktuali informacija** | | | |
| Liepos 1 d. | Schiphol oro uostui ir toliau nesusitvarkant su keliautojų srautais, nuo liepos 7 d. bus įgyvendinama kraštutinė priemonė – limitas iki 67,500 keliautojų per dieną arba 13,500 mažiau nei oro uostas teoriškai galėtų priimti. Kol kas dar nėra aiškaus plano kaip šis ribojimas bus įgyvendinamas, sprendimai paliekami avialinijoms ir kelionių organizatoriams: atšaukti skrydžius, skristi pusiau užpildytais lėktuvais, keisti skrydžių datas ar išvykimo oro uostus. Tuo tarpu vyriausybė svarsto galimybė (dėl klimato klausimų) pakilimų ir nusileidimų skaičių iš Schiphol oro uosto apriboti iki 420 tūkst. per metus (iki pandemijos, 2019 m. šis skaičius siekė 500 tūkst.). | <https://www.iamexpat.nl/expat-info/dutch-expat-news/suitcases-600-klm-passengers-stranded-schiphol-airport>  <https://www.iamexpat.nl/expat-info/dutch-expat-news/klm-easyjet-how-cancelled-flights-schiphol-might-affect-your-holiday> |  |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** | | | |
|  |  |  |  |
| **Lietuvos ekonominiam saugumui aktuali informacija** | | | |
| Birželio 20 d. | Vyriausybė paskelbė dujų krizės pirmąjį grėsmės etapą: „išankstinį įspėjimą“. Taip suaktyvinamas dujų apsaugos ir atkūrimo planas (BH-G). Šiuo metu Rusija Europai tiekia kur kas mažiau dujų nei sutarta, todėl didėja dujų trūkumo Europoje rizika, nors NL kol kas dujų netrūksta. Kabinetas imasi šio žingsnio siekdamas užtikrinti, kad NL būtų gerai pasiruošę žiemos laikotarpiui. Įsigaliojęs dujų apsaugos ir atkūrimo planas reiškia, kad dujų įmonės turės kasdien dalytis su Vyriausybe išsamia informacija apie dujų tiekimą. Be to, panaikinta anglimi kūrenamų elektrinių gamybos apribojimai. | <https://www.government.nl/ministries/ministry-of-economic-affairs-and-climate-policy/news/2022/06/20/groningen-gas-field-on-the-back-burner-in-october> |  |
| Birželio 23 d. | Po teisės aktų pakeitimų, valstybinis elektros tinklo operatorius TenneT turės daugiau galimybių iš viešųjų konkursų eliminuoti nepatikimas įmones, o tiksliau – neprileisti Kinijos įmonių prie NL gyvybiškai svarbių elektros energijos tinklo dalių. | <https://www.dutchnews.nl/news/2022/06/chinese-firms-excluded-from-tendering-to-work-on-key-grid-projects/> |  |
| Liepos 3 d. | NL statistikos tarnybos (CBS) paskelbti duomenys rodo, kad atsinaujinančios energijos dalis šalyje 2021 m. sumažėjo ir sudarė 12% visos suvartojamos energijos. 2020 metais šis skaičius siekė 14 %. | <https://nltimes.nl/2022/07/03/netherlands-renewable-energy-share-decreased-2021-despite-advances-field> |  |
|  |  |  |  |
| **Bendra ekonominė informacija** | | | |
| Birželio 30 d. | Per pirmuosius tris 2022 m. mėnesius NL importavo paslaugų už 53,4 mlrd. EUR – 20% daugiau nei praėjusiais metais. Paslaugų importo vertė didesnė nei 2019-aisiais. | <https://www.cbs.nl/en-gb/news/2022/26/service-imports-back-at-pre-pandemic-level> |  |
| Liepos 4 d. | NL ekonomika atsigavo - 2022 m. pirmąjį ketvirtį ekonominė veikla buvo 2,8 % didesnė nei 2019 m. ketvirtąjį ketvirtį. Išaugo ir užimtumas – gegužę 72,3% gyventojų dirbo. Vis tik aukšta infliacija gali lemti BVP mažėjimą. | <https://economics.rabobank.com/publications/2022/july/dutch-economy-numbers-still-fine-but-outlook-less-rosy/> |  |
| Liepos 4 d. | Nekilnojamojo turto nuomos kainos 2022 m. antrąjį ketvirtį, palyginti su tuo pačiu ketvirčiu pernai, vidutiniškai išaugo 11,8% už m2. Vidutiniškai nauji nuomininkai antrąjį ketvirtį mokėjo 15,35 euro už kvadratinį metrą per mėnesį, o užpernai – 13,73 euro. | <https://nltimes.nl/2022/07/04/free-market-home-rental-prices-jump-12-percent-year> |  |
|  |  |  |  |
| **Kita ekonominiam bendradarbiavimui aktuali informacija** | | | |
| Birželio 30 d. | Nuo 2023 m. sausio 1 d. motorolerių vairuotojai ir keleiviai, privalės dėvėti šalmą, pažeidėjams gresia 100 eurų bauda. Elektriniai dviračiai šiame reglamentavime kol kas nenumatyti. | <https://nltimes.nl/2022/06/30/helmets-mandatory-scooter-riders-netherlands-2023> |  |
| Birželio 22 d. | NL trūksta 390 000 gyvenamojo būsto objektų – apie 5% viso namų skaičiaus. NL 100 gyvenamųjų būstų vidutiniškai tenka 105 pirkėjai. Iš didžiausių savivaldybių didžiausias trūkumas yra Amstelveene ir Amsterdame. Šiose savivaldybėse 100 laisvų namų tenka apie 150 potencialių pirkėjų. Gegužės mėn. gyvenamasis būstas NL kainavo apie 19% daugiau nei tuo pat metu 2021 m. | <https://nltimes.nl/2022/06/22/netherlands-390000-homes>  <https://nltimes.nl/2022/06/22/house-prices-rise-19-stabilizing-confidence-market-plummeting> |  |
| Birželio 14 d. | Pirmoji šį sezoną parduota silkės statinė surinko 113 500 eurų – rekordinę sumą. Pajamos skiriamos ne pelno siekiančiai organizacijai Stichting Ambulance Wens. | <https://nltimes.nl/2022/06/14/seasons-first-barrel-herring-sold-charity-auction-eu113500> |  |

Parengė:

Giedrė Geleževičienė, LR ambasados Nyderlandų Karalystėje pirmoji sekretorė, tel. + 31646752333, el. paštas [giedre.gelezeviciene@urm.lt](mailto:giedre.gelezeviciene@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)